辛酉正月二日步至前桥村上冢兼至大姊宅久憩
我行八九里，筋力喜尚强。前扺松柏林，连廛眺层冈。步紧不敢舒，先世之所藏。何意俯仰间，爱弟亦在旁。攀条泫然悲，我鬓久已苍。地下骨肉多，会面庶久长。半里谒姊居，迎门庆扶将。亦有容桼居，阖户罗酒浆。三田昨大收，已彀一岁粮。我谓隙地多，代补几树桑。却待菜作花，还来啜新黄。
主题：田园
情感：哀伤、流泪